בושם

בשמים
בושם (באנגלית: Perfume, הלחם בסיסים של Per ו-Fume - "מעלה עשן") הוא שם כולל לכל נוזל, קרם או שמן אתרי, המפיץ ריח נעים. בושם מופק ממקור טבעי כלשהו (צמחים) או מיוצר באופן סינתטי לחלוטין.

בושם מעולם היה נחשב למוצר יוקרתי ואופנתי. כיום הבשמים מתומצתים בתעשייה לכדי נוזל, המוזלף על העור כחלק מתהליך התקשטות. במתכונת של גז הוא נקרא בדרך כלל דאודורנט, אותו ניתן להתיזו גם בחלל פתוח או על בגדים, שטיחים ווילונות, ובעיקר כמשקל נגד לריחות לא נעימים.

==היסטוריה==
בושם שצולם על רקע לבן
ההיסטוריה של הבשמים עתיקה כדברי ימי האדם: בקברו של תות ענח' אמון נמצאו כלים שהכילו עקבות של משחות מבושמות. גם בתנ"ך מוזכרים בשמים למיניהם, ובספר שמות יש הוראות ייצור של בושם, המכונה "שמן משחת קודש".

סוגי הבשמים הקדמונים הופקו בעיקר מחלקים שונים של צמחים. באלה יש חומרים שמנוניים, הקרויים "שמנים תמציתיים", או "שמנים נדיפים", משום שהם הופכים בנקל מנוזל לאדים. הם מצויים בפרחים כגון יסמין, ורדים, ופרחי הדר; בעליהם של גרניום, ברוש ומנתה; בקליפות עצים, כמו קינמון ואקליפטוס; בעצה של הארז; בפירות כגון מיני ההדר; ובזרעים, למשל של שקדים מרים, כמון, ואגוז מוסקט.

הקדמונים השתמשו בבשמים שהופקו משרף עצים להרחקת יתושים, פרעושים ושאר מיני חרקים. בשמים אחרים הופקו מצוף ומפרחים. בושם סייע לאנשים לעבוד את האלים, להתרפא, ואף כהכנה למוות.

ייצור בשמים, בעיקר כקטורת, החל במסופוטמיה ובמצרים. לאחר מכן יוצרו בשמים על ידי הפרסים, הרומאים, תושבי עמק האינדוס וארצות נוספות במזרח אסיה. המצרים הקדמונים השתמשו בבשמים ובמשחות ריחניות דומיננטיות מטעמי דת ומרחו בהם את מתיהם כדי שהגעתם לעולם הבא תתקבל בברכה. בתנ"ך מוזכרים בשמים שהופקו ממור ומלבונה.

במחקר ב-2023 נמצא הרכב כימי של בושם רומי בריח פצ'ולי בתכולת כדים קדומים מהעיירה קרמונה, באנדלוסיה שבספרד.

בעין גדי התגלתה בחפירות ארכאולוגיות מעבדת בשמים צמודה אל שרידי בית כנסת עתיק מהמאה ה-6 לספירה. ריחות מוכרים יותר נוצרו בתקופה הרומית וכונו לראשונה פרפיום.

הערבים בימי הביניים היו הראשונים בייצור "מי ורדים". הם עשו זאת באמצעות זיקוק ואיסוף של אדים שהתקבלו במהלך הבישול של ורדים במים. בשמים ערביים נתחבבו על נוסעי הצלב, והם הביאו חידוש זה לארצות אירופה, בדרכם חזרה מארץ הקודש. עד היום מייצרים כמויות גדולות של תמצית מי ורדים, בעיקר באזורים שהיו פעם תחת שלטון המוסלמים. כגון בולגריה, טורקיה ומרוקו.

בעבר ייחסו למיני הבושם חשיבות רבה מאוד, בעיקר משום שהרחצה לא הייתה דבר שבשגרה, והיה צורך לחפות על ריחות גוף בלתי נעימים.

במאה ה-17 השתמשו בבשמים להרחקת ריחות לא נעימים בבתים. גברים ונשים נהגו להסתיר בשיפולי בגדיהם שקיות קטנות מבושמות והרופאים בתקופה זאת טענו שהבשמים מרחיקים מחלות מבני אדם.
מלכי צרפת במאה ה-18 נחשבו לצרכני בשמים באופן לא מבוקר. על המלכה מארי אנטואנט סופר שאי אפשר היה להתקרב לחדריה מבלי שתיעצר הנשימה מהריח הכבד.

אולם במרוצת השנים מנהג הרחצה הלך ונעשה נפוץ, ואט אט ירדה קרנם של הבשמים החריפים, עד שלפני כ-150 שנה כמעט חדלו גברים להשתמש בבושם, להוציא מי גילוח ותכשירים נגד זיעה.

מאז תחילת המאה ה-20, התפתחה הכימיה עד כדי כך, שכיום ניתן לייצר באופן מלאכותי כמעט כל ריח רצוי, לחקות ריחות של חומרים טבעיים, ואף לייצר תרכובות בעלות ריחות, שלא היו ידועים עד כה לאדם. כל זאת בעיקר מחומרי גלם מצויים, כגון מוצרי לוואי של תעשיית הפחם והנפט.
{| align="center"
|<gallery widths="260" heights="160" perrow="3" mode="packed">
קובץ:Rosa 'Honey Perfume'.jpg|פרחי הוורד - חומר גלם בייצור הבשמים
קובץ:Primary Form of Musk.jpg|תרמיל של מושק האיילים - מהבשמים הידועים ביותר של עולם החי
קובץ:Citrus x limon Blüten und Schädlinge.JPG|פרחי לימון - חומר גלם בייצור הבשמים
קובץ:Ernst, Rodolphe - The Perfume Maker.jpg|תמונת יוצר הבשמים, רודולף ארנסט
קובץ:Abbey, Edwin Austin - Potpourri - 1899.jpg|תמונת ייצור פוטפורי מפרחי הוורד, אדווין אוסטין אבי, 1899
</gallery>
|}

== תעשיית הבשמים העולמית ==
נכון לשנת 2017, שווי השוק של תעשיית הבשמים העולמית מוערך בכ-40 מיליארד דולר.

אמריקה הצפונית היא הצרכנית הגדולה בעולם של מוצרי בישום.

כ-49% מהבשמים המיוצרים בעולם מיועדים להשתלב במוצרי ניקיון ובתכשירים לשימוש ביתי, כ-46% מהבשמים משמשים בתמרוקים, וה-5% הנותרים מיועדים לשימושים אחרים.

בכל שנה, מתווספים כ-400 בשמים חדשים לשווקים ברחבי העולם. בתוך שלוש שנים ישרדו רק 40 בשמים מהם.

יצרנית מוצרי הבישום והקוסמטיקה הגדולה בעולם היא פרוקטר אנד גמבל (נכון לשנת 2013).

=== חלוקת מוצרי בישום לפי יעד השימוש הסופי (2014) ===

==מיון תמרוקי בשמים על-פי ריכוז חומרי הריח==
הבשמים המודרניים משווקים בתכשירים שבהן חומרי הריח מומסים בתוך ממס נדיף. ממס זה, עשוי להיות מימי או אורגני (כוהל לדוגמה) או שילוב של ממסים שונים. תפקיד הממס הוא לאפשר התזה נוחה של הבושם לקבלת תרסיס.

את תכשירי הבושם נהוג למיין, אם כן, על פי הריכוז הסופי של חומרי הריח בהן:
* פרפיום - מכיל 100 אחוז תמציות בושם טהורות המכוהלות ב-96 אחוז אלכוהול, מה שמעניק לבושם ריכוז סופי של 20–40 אחוז.
* או דה פרפיום - מכונה לפעמים גם פרפיום דה טואלט. מכיל 100 אחוז תמציות בושם המכוהלות ב-86 אחוז אלכוהול, מה שמעניק לבושם ריכוז סופי של 10–20 אחוז.
* או דה טואלט - מכיל 100 אחוז תמציות בושם טהורות, המכוהלות ב-80 אחוז אלכוהול, מה שמעניק לבושם ריכוז סופי של 5–10 אחוז.
* או דה קולון - מכיל 100 אחוז תמציות המכוהלות ב-60 אחוז אלכוהול, מה שמעניק למי קולון ריכוז סופי של 2–3 אחוז.

בדרך כלל, ככל שחומרי הריח נמצאים בריכוז גבוה יותר, כך הם עשויים להישאר זמן ארוך יותר על עור הגוף.

בדומה לפירמידה בושם מורכב משלוש שכבות: תווים עליונים, תווים מרכזיים ותווים בסיסיים.

התווים העליונים, המכונים גם תווי ראש, מתנדפים תוך 20 דקות מרגע ההתזה, בדרך כלל ריחות קלילים המופקים מפרי הדר.
התווים המרכזיים, המכונים לב הבושם, מתפתחים עם הזמן והם יאפיינו, יגדירו את משפחת הבושם, עמידים במשך שעתיים עד ארבע שעות.
התווים הבסיסיים, המכונים נשמת הבושם, העשירים העמידים ביותר ומעניקים לבושם את העומק. בדרך כלל מתבלינים, פטריות, טחב ועוד. עמידים לאורך שעות.

{| align="center"
|+דוגמאות של תמרוקי בישום על פי ריכוזם (% חומרי הריח)
|<gallery widths="210" heights="170" perrow="4" mode="packed">
קובץ:Maderas de Oriente parfum pic1.JPG|פרפיום (20%-40%)
קובץ:GucciEdPII.jpg|או דה פרפיום (10%-20%)
קובץ:HUGO BOSS Eau De Toilette Spray.jpg|או דה טואלט (5%-10%)
קובץ:Eau de Cologne 1280470.JPG|או דה קולון (2%-3%)
</gallery>
|}
==ייצור בשמים==
חלק גדול ממוצרי הבישום המודרניים מיוצרים בשיטות שאינן שונות בהרבה מאלו ששימשו בעת העתיקה. הן מבוססות על תהליכי מיצוי כימיים של חומרי ריח ממקורות טבעיים כגון: פרחים, פירות, שמנים ובלוטות (למשל איילי מושק). את חומרי הריח שמוצו, מוהלים בממס נדיף, ומשווקים במארז מתאים (בדרך כלל בקבוקי זכוכית).

עם זאת, בימינו מקובל ונפוץ השימוש בבשמים שיוצרו באופן סינתטי (או חצי סנטתי) בתעשייה הכימית, שהוא, לרוב, זול יותר, ומאפשר ייצור בכמויות עצומות. הייצור של חומרי ריח סינתטיים, התפתח, בעיקר, מראשית המאה ה-19, ונזקף בעיקר להתפתחות מדע הכימיה האורגנית. מרבית חומרי הריח הסינתטיים המשווקים כיום, הם למעשה חומרי ריח טבעיים שיוצרו באופן תעשייתי, בתהליכי סינתזה אורגנית, וזהים לחלוטין, מבחינה כימית, לחומרי הטבע שלהן, כך שהשפעתן הביולוגית זהה.

רוב חומרי הגלם המשמשים את הייצור של חומרי הריח הסינתטיים, הם תרכובות אורגניות המתקבלות מהתעשייה הפטרוכימית.

מבין חומרי הריח הנעימים לאדם, ניתן למנות את התרכובות האורגניות ממשפחת האסטרים, תרכובות בהן אטום פחמן קשור בקשר כפול לאטום חמצן, ובקשר יחיד לאטום חמצן אחר.

בתעשייה הכימית הן מיוצרות, בדרך כלל, מתגובה בין כוהל לחומצה קרבוקסילית או לנגזרת של חומצה קרבוקסילית.

מיני בושם הנמכרים כיום, הם לרוב תערובות מתוחכמות מאוד של שמני פרחים וצמחים, בתוספת חומרים מן החי וחומרים כימיים סינתטיים.

{| align="center"
|<gallery widths="210" heights="160" perrow="4" mode="packed">
Perfume formulas 1910.jpg|הכנת בשמים במעבדה, 1910
Fragonard perfume lab, Eze 1.JPG|המעבדה המודרנית של מוזיאון הבושם, פריז
Paris Musée du Parfum Alambics 03.jpg|ציוד צרפתי ישן להכנת בשמים (כלי מיצוי וזיקוק)
France-002799 - Old Perfume Stills (15816452180).jpg|
</gallery>

|}
{| class="wikitable" border="1" cellspacing="0" cellpadding="2" style="font-size: 110%"
|+מבחר תרכובות אורגניות המשמשות בתעשיית הבשמים
!שם התרכובת
!ניחוח
!מקור טבעי
!מבנה החומר
!משפחה כימית
|- align="center"
|מתיל בוטאנואט
|ריח פירות של אננס ותפוח
|אננס
|82x82 פיקסלים
|אסטר
|- align="center"
|אתיל אצטט
|ריח מתוק של יין
|מיץ ענבים שעבר תסיסה
|64x64 פיקסלים
|אסטר
|- align="center"
|איזואמיל אצטט
|ריח פירות של אגס ובננה
|בננה
|102x102 פיקסלים
|אסטר
|- align="center"
|פנתיל פנטנואט
|ריח תפוח
|תפוח
|167x167 פיקסלים
|אסטר
|- align="center"
|בנזיל אצטט
|ריח של תות שדה
|תות שדה
|65x65 פיקסלים
|אסטר
|-
|סינאמאלדהיד
|ריח קינמון
|קינמון
|100x100 פיקסלים
|אלדהיד
|-
|ונילין
|ריח וניל
|וניל
|67x67 פיקסלים
|אלדהיד, אתר, כוהל
|}
הללו עשויות להתקבל כחלק מתהליכי מיצוי כימיים ממקורות טבעיים (מיצוי של קינמון, ווניל לדוגמה) או להתקבל ישירות כתוצרים מתהליכי ייצור סינתטיים אורגנים תעשייתיים.

==קבוצות בשמים==
כאשר בַּשָּׂם (בשפה המקצועית: “Nose” – אף), מפיק בושם חדש, הוא משתמש בקבוצות ובתת־הקבוצות הבאות על פי טעמו:

{| class="wikitable" style="width:90%;"
|+
! rowspan="1" | שם הקבוצה
! rowspan="1" | תת-קבוצה
! rowspan="1" | אופי
! rowspan="1" | חומרי גלם

|-
| rowspan="2" style="text-align:center;" | Aldehydic
| rowspan="1" style="text-align:center;" | Aldehydic
| rowspan="1" style="text-align:center;" | ריחות "תואמים" לטבע - חיקוי מושלם
| rowspan="1" style="text-align:center;" | ברובו מתמציות סינתטיות בשילוב עם תמציות טבעיות

|-
| rowspan="1" style="text-align:center;" | Fruity
| rowspan="1" style="text-align:center;" | ריח פירות
| rowspan="1" style="text-align:center;" | לא ניתן להפיק ריח מפרי, הפקה סינתטית

|-
| rowspan="4" style="text-align:center;" | Chypre
| rowspan="1" style="text-align:center;" | Green
| rowspan="1" style="text-align:center;" | ריחות של עלים ירוקים
| rowspan="1" style="text-align:center;" | גלבנין, עלי סיגליות וזרעי לנטסיק

|-
| rowspan="1" style="text-align:center;" | Moss
| rowspan="1" style="text-align:center;" | ריח טחב
| rowspan="1" style="text-align:center;" | דומיננטי בקבוצת ה"שיפרה" - אזוביון, עץ אלון מיוגוסלביה ומרוק

|-
| rowspan="1" style="text-align:center;" | Resinous Balsamic
| rowspan="1" style="text-align:center;" | שרף המופק מעצים, נותן לבושם חום ועומק
| rowspan="1" style="text-align:center;" | וניל, אקליפטוס, לפטיניום וקטורת

|-
| rowspan="1" style="text-align:center;" | Woody
| rowspan="1" style="text-align:center;" | ריחות יער, עצים ושורשי עצים
| rowspan="1" style="text-align:center;" | פצ'ולי, ארז, טיבר וסנדלווד

|-
| rowspan="3" style="text-align:center;" | Floral
| rowspan="1" style="text-align:center;" | Green Floral
| rowspan="1" style="text-align:center;" | ריח פריחת האביב
| rowspan="1" style="text-align:center;" | נרקיס ושקדיה

|-
| rowspan="1" style="text-align:center;" | Powdery Floral
| rowspan="1" style="text-align:center;" | ריחות פרחים דומיננטיים המוסווים על ידי אבקה שמקורה באורז כמו אבקן
| rowspan="1" style="text-align:center;" | מימוזה, סיגליות, נרקיס ואיריס

|-
| rowspan="1" style="text-align:center;" | White Floral
| rowspan="1" style="text-align:center;" | פרחים אקזוטיים (הפרחים הלבנים ידועים בריחם החזק)
| rowspan="1" style="text-align:center;" | יסמין מהרי ההימליה, יילנג-יילנג, נרולי, גרדיניה ופרזיות

|-
| rowspan="2" style="text-align:center;" | Fresh
| rowspan="1" style="text-align:center;" | Aqua/Odeon
| rowspan="1" style="text-align:center;" | הריחות ה"ימיים" הופקו בשנת 1990
| rowspan="1" style="text-align:center;" | מעניקים רעננות וארומה מיוחדת של ריח האוויר הלח בחוף הים

|-
| rowspan="1" style="text-align:center;" | Hesperidins
| rowspan="1" style="text-align:center;" | ריחות לימוניים
| rowspan="1" style="text-align:center;" | לימון, מנדרינה, תפוז, אשכולית ותפוז ברגמוט

|-
| rowspan="2" style="text-align:center;" | Oriental
| rowspan="1" style="text-align:center;" | Animal
| rowspan="1" style="text-align:center;" | ריחות חייתיים, ריח עורות
| rowspan="1" style="text-align:center;" | ענבר, מושק, סיואט וקסטור

|-
| rowspan="1" style="text-align:center;" | Aromatic
| rowspan="1" style="text-align:center;" | ריחות דומיננטיים, ארומטיים
| rowspan="1" style="text-align:center;" | לבנדר, גרניום, בזיליקום, מנטה ואניס

|-
| rowspan="2" style="text-align:center;" | Spicy
| rowspan="1" style="text-align:center;" | Fresh Spicy
| rowspan="1" style="text-align:center;" | ריחות תבלינים המפיצים "קור" ו"חום" ביחד
| rowspan="1" style="text-align:center;" | קרדמון, ג'ינג'ר, קוריאנדה וקארי

|-
| rowspan="1" style="text-align:center;" | Hot Spicy
| rowspan="1" style="text-align:center;" | תבלינים "חמים"
| rowspan="1" style="text-align:center;" | פלפל שחור, קינמון, ציפורן והל

|-
| rowspan="1" style="text-align:center;" | Tabasco
| rowspan="1" style="text-align:center;" | Tabasco
| rowspan="1" style="text-align:center;" | בסיס לבשמים גבריים (ריח גברי עז)
| rowspan="1" style="text-align:center;" | ערבוב הטבק מתקשר לריחות צמח השרך, לבנדר ועצים
|}

==הבושם בתנ"ך==
במקרא נזכר הבֹּשֶׂם שלושים פעמים, על פי רוב כשם כללי לסממנים ריחניים שהופקו בדרך כלל מצמחים.

אחד מהאזכורים הראשונים הקשורים למסחר בבשמים, והמצביעים על הבושם כמרכיב חשוב במסחר הקדום, מופיע בפרשת מכירתו של יוסף. שם מוזכר כי יוסף הורד למצרים בשיירה של סוחרים שהובילו בשמים:רש"י מפרש במקום: "למה פרסם הכתוב את משאם? להודיע מתן שכרן של צדיקים, שאין דרכן של ערביים לשאת אלא נפט ועטרן שריחן רע, ולזה נזדמנו בשמים שלא יוזק מריח רע".

אזכור נוסף וחשוב של בושם בתורה הוא בעניין עשיית שמן המשחה, אשר מופק משמן זית, מור, קינמון, קידה וקנה בושם. בשמן זה היו מושחים את הכהנים הגדולים, והמלכים בשעת הכתרתם והמלכתם. וכן את כלי המקדש ראשונים:האזכור החשוב ביותר לבשמים הוא כנראה בפרשיית "קטורת הסמים". על פי המתואר בתנ"ך, הקטורת היא תערובת בשמים שהיו הכהנים מקטירים פעמיים בכל יום, בבוקר ובין הערביים על מזבח הזהב, שהיה בהיכל שבבית המקדש. כמו כן, הכהן הגדול היה מקטיר קטורת בקדש הקדשים ביום הכיפורים. שמה, קטורת, נתן למזבח הזהב את שמו הנוסף "מזבח הקטורת": 

עשיית הקטורת (המכונה "פיטום הקטורת") הייתה מלאכה שדרשה מומחיות מיוחדת. בימי בית שני הכנת הקטורת נעשתה על ידי משפחת בית אבטינס, ששמרה בקנאות על סוד עשיית הקטורת. וכך מופיע בתלמוד:אזכור נוסף נמצא בספר מלכים שם מתואר המפגש בין המלך שלמה למלכת שבא, במהלכו העניקה למלך מתנות ובשמים:בכל התרגומים הקדומים מתורגמים 'בשם' ו'בשמים' כשם כללי, אולם מהקשר הפסוק בו מפורטים מתנות מלכת שבא לשלמה ניתן לכאורה להבין שה'בשמים' בתחילת הפסוק הם אכן שם כללי, אולם בהמשך הפסוק נראה כי מדובר בבושם מסוים ויוקרתי מאד: "לא בא כבשם ההוא".

סוגי בשמים נוספים מוזכרים במגילת שיר השירים:מאזכור נוסף המופיע במגילת אסתר, ניתן לראות בו עדות לשימושו הנרחב של הבושם בארמונות המלוכה של העולם העתיק, במגילה מסופר על תהליך ההכנה הארוך של הנשים שיועדו למלך אחשוורוש:מבין הבשמים המפורסמים שנזכרו על ידי חז"ל בתלמוד, ניתן למנות את בושם האפרסמון, ששימש להנאה, לקטורת, לרפואה ואף למשיחת כלי המקדש, הכוהנים, ומלכי יהודה וישראל לאחר שפסק השימוש בשמן המשחה.

מוצאו של בושם האפרסמון הוא במזרח אפריקה וחצי האי ערב. לצמח זה שמות רבים, ביניהם: balsamon ביוונית, בלסאן ובשאם בערבית. כולם כנראה נגזרים מהמילה העברית-כנענית בָּשָֹם, אחותה של בֹּשֶׂם. תעתיק השֹי"ן ברצף ls מעיד על מבטאו הצדי של עיצור זה בתקופה קדומה.

== הבושם בהלכה ==
=== ברכות הריח על מיני הבשמים ===

השימוש בבושם מוזכר בספרות חז"ל בהקשרים שונים. חז"ל תיקנו את ברכות הנהנין על ריחות טובים, ובכלל זה על כל מיני בשמים.

הרמב"ם בספרו "משנה תורה" מסכם את ההלכות אודות הבשמים שעליהן, אין לברך:שניים מכלי ה[[הבדלה: מעמד לבשמים (ימין), מעמד לנר (שמאל).|190x190 פיקסלים]]המונח "מוגמר" מתייחס למנהג שרווח בימי התלמוד לפיו נהגו לברך על מיני בשמים בסיום הסעודה. את הבשמים הניחו על גחלים בוערות, והללו גרמו להפצת הריחות הטובים. הגחלים והבשמים שעליהן נקראו יחד בשם "מוגמר". זהו מקורו של הביטוי "לברך על המוגמר", שנמצא בשימוש גם בעברית המודרנית.

=== ברכת הבשמים בהבדלה ===

השימוש בבשמים הוא חלק מטקס ההבדלה שנערך במוצאי השבת, בו מברכים את ברכת הנהנין על מיני בשמים.

=== יחס חז"ל להתבשמות ===
הבושם מוזכר בדברי חז"ל כדבר ששימושו צריך להיעשות בתבונה, ומתוך חשיבה על הצניעות. חז"ל ראו בהתבשמותן המוגזמת של הנשים כדבר העשוי לגרום להרהור עבירה ותאווה אצל הגברים:עוד אמרו חז"ל בעניין ההתבשמות, שגנאי הוא לתלמיד חכם לצאת לשוק כשהוא מבושם:הסיבה לאיסור "אל יצא כשהוא מבושם לשוק" - אמר רבי אבא בריה דרבי חייא בר אבא אמר רבי יוחנן: במקום שחשודים על משכב זכור (שהיו מבשמין עצמן כדי שיתאוו להם).

אולם להלכה, בימינו, אין איסור להשתמש בו, כשהבושם מיוחד לאיש, ואין ריחו חריף ומיוחד

==ראו גם==
* חומרי ריח
* אפרסמון (בושם)
* מי ורדים
* זבד (בושם)
* פופורי (בושם)
* אפטר שייב
* דרך הבשמים
* קטורת הסמים
* ברכות הריח

==קישורים חיצוניים==

* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
*
*
קטגוריה:קוסמטיקה
קטגוריה:ריח
קטגוריה:אופנה